Τα Κλειδιά του Παραδείσου

Η ταινία Τα Κλειδιά του Παραδείσου (Πρωτότυπος τίτλος The Keys of the Kingdom) είναι δράμα παραγωγής 1944 σε σκηνοθεσία Τζον Μ. Στολ. Η ταινία είναι βασισμένη στο μυθιστόρημα του Άρτσιμπαλντ Τζόζεφ Κρόνιν με τίτλο Τα κλειδιά της βασιλείας, το οποίο διασκεύασαν για τη μεγάλη οθόνη ο Νάναλι Τζόνσον σε συνεργασία με τον παραγωγό της ταινίας Τζόζεφ Λ. Μάνκιεβιτς. Πρωταγωνιστής της ταινίας είναι ο Γκρέγκορι Πεκ στη δεύτερη κινηματογραφική του εμφάνιση, που του χάρισε την πρώτη του υποψηφιότητα για Όσκαρ Α' Ανδρικού Ρόλου.

 Μετά το θάνατο των γονιών του και έπειτα της αγαπημένης του Νόρας (Πέγκι Αν Γκάρνερ / Τζέιν Μπολ), ο χτυπημένος απ' τη μοίρα, Φράνσις Τσίσολμ (Γκρέγκορι Πεκ / Ρόντι ΜακΝτόουαλ) αποφασίζει, μετά από παρότρυνση του αιδεσιμότατου Χέιμς ΜακΝαμπ (Έντμουντ Γκουέν), να γίνει ιερέας. Οι πρωτοπορειακές του μεθόδοι προκαλούν την αντίδραση των συναδέλφων του, εφόσον σε πολλές περιπτώσεις ο νεαρός ιερέας δείχνει συμπόνια και στοργή σε άτομα που δεν αποδέχονται τη χριστιανική πίστη (η θεωρία του είναι ότι οι καλοί άνθρωποι υπάρχει τόσο μεταξύ των πιστών όσο και εκτός). Μετά από δυο αποτυχημένες θητείες, ο Τσίσολμ πηγαίνει στην Κίνα όπου αναλαμβάνει την καθολική ενορία σε μια περιοχή όπου το χριστιανικό στοιχείο είναι πολύ μικρό. Ο Τσίσολμ αντιμετωπίζει την απομόνωση, την εχθρικότητα την ασθένεια, τη φτώχεια και μια σειρά απροσδόκητων γεγονότων, αλλά δεν το βάζει κάτω και εμφανίζεται όλο και πιο αποφασισμένος να τα καταφέρει. Όσο ο νεαρός ιερέας βρίσκεται στην Κίνα και μέσα από μια ζωή στερήσεων υπηρετεί τον άνθρωπο, ένας παιδικός του φίλος, ο Άνγκους Μίλεϊ (Βίνσεντ Πράις) καταφέρνει χωρίς να κοπιάσει ιδιαίτερα να λάβει αξιώματα και φήμη. Τα κλειδιά του Παραδείσου είναι δραματική ταινία βασισμένη στο μυθιστόρημα Τα κλειδιά της βασιλείας του Άρτσιμπαλντ Τζόζεφ Κρόνιν, που κυκλοφόρησε το 1941 με μεγάλη επιτυχία. Το μυθιστόρημα του Κρόνιν έχει έντονο το θρησκευτικό στοιχείο και η εταιρία 20th Century Fox αγόρασε τα δικαιώματά του, μετά την επιτυχία της ταινίας Ουράνια οπτασία (The Song of Bernadette, 1943) βασισμένης στο ομώνυμο μυθιστόρημα του Φραντς Βέρφελ, επίσης με έντονο θρησκευτικό στοιχείο. Το μυθιστόρημα του Κρόνιν άρεσε πάρα πολύ στον Άλφρεντ Χίτσκοκ, ο οποίος ήλπιζε να το μεταφέρει στη μεγάλη οθόνη, αλλά δεν τα κατάφερε. Οι ηθοποιοί που είχε στο μυαλό του για το ρόλο του Τσίσολμ ήταν οι Σπένσερ Τρέισι, Όρσον Γουέλς, Έντουαρντ Τζ. Ρόμπινσον, Τζιν Κέλι και Χένρι Φόντα. Τον πρωταγωνιστικό ρόλο ανέλαβε ο πρωτοεμφανιζόμενος Γκρέγκορι Πεκ. Πρόκειται για τη δεύτερη ταινία του Πεκ, ο οποίος την ίδια χρονιά πρωταγωνίστησε και στην ταινία Σπάστε τα δεσμά (Days of Glory, 1944) και έγινε αστέρας πρώτου μεγέθους. Πλάι στον Πεκ εμφανίζονται μεγάλα ονόματα καρατεριστών της εποχής όπως οι Βίνσεντ Πράις, Τόμας Μίτσελ, Αν Ριβίαρ και Έντμουντ Γκουέν, καθώς και τα παιδιά-θαύματα Ρόντι ΜακΝτάουελ και Πέγκι Αν Γκάρνερ. Η Ίνγκριντ Μπέργκμαν ήταν υποψήφια για το ρόλο της ηγουμένης Μαρίας Βερόνικας, αλλά τελικά επελέγη η Ρόουζ Στράντνερ, σύζυγος του σκηνοθέτη Τζόζεφ Λ. Μάνκιεβιτς που είχε αναλάβει την παραγωγή της ταινίας. Γκρέγκορι Πεκ ως πατέρας Φράνσις Τσίζολμ Τόμας Μίτσελ ως γιατρός Γουίλι Τιούλοκ Βίνσεντ Πράις ως Άνσελμ Άνγκους Μίλι Ρόουζ Στράντνερ ως ηγουμένη Μαρία Βερόνικα Ρόντι ΜακΝτόουαλ ως Φράνσις Τσίζολμ σε νεαρή ηλικία Έντμουντ Γκουέν ως αιδεσιμότατος Χάμις ΜακΝάμπ Σερ Σέντρικ Χάρντγουικ ως μονσίνιορ Σλιθ Τζέιν Μπολ ως Νόρα Πέγκι Αν Γκάρνερ ως Νόρα σε νεαρή ηλικία Ντένις Χόι ως Άλεκ Τσίζολμ Ρουθ Νέλσον ως Λίζμπεθ Τσίζολμ Ίντιθ Μπάρετ ως θεία Πόλι Μπάνον Τζέιμς Γκλίσον ως αιδεσιμότατος Γουίλμπουρ Φίσκι Άν Ριβίαρ ως Άγκνες Φίσκι Μπένσον Φονγκ ως Τζόζεφ Φίλιπ Αν ως κύριο Πάο Η ταινία έλαβε συνολικά 4 υποψηφιότητες για βραβεία Όσκαρ. Ο Γκρέγκορι Πεκ έλαβε την πρώτη του υποψηφιότητα για Όσκαρ Α' Ανδρικού Ρόλου χάνοντας το βραβείο από τον Μπινγκ Κρόσμπι, στον ρόλο άλλου ενός ιερέα του πατέρα Ο' Μάλλεϊ της ταινίας του Λίο ΜακΚάρεϊ Ο δρόμος της αγάπης (Going My Way, 1944). Υποψηφιότητα: Α’ Ανδρικού Ρόλου – Γκρέγκορι Πεκ Φωτογραφίας - Άρθουρ Μίλερ Καλλιτεχνικής Διεύθυνσης - Τζέιμς Μπάζεβαϊ, Γουίλιαμ Σ. Ντάρλινγκ, Τόμας Λίτλ & Φρανκ Χιουζ Μουσικής Επένδυσης - Άλφρεντ Νιούμαν Τα Κλειδιά του Παραδείσου στην IMDb